Diari Oficial de la Generalitat Valenciana


Sumari del DOGV 3703, del 07-03-2000 (2000/1525)

ORDRE de 31 de gener de 2000, de la Conselleria de Cultura, Educació i Ciència, per la qual es modifica l’autorització a determinats centres docents privats per canvi de titularitat.
--------------------------------------------------------------------------------------------------------------------------------------------------------------------------------------

### Dades del document

Número de DOGV
:   3703

Data del DOGV
:   07-03-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/1525


Data del document
:   31-01-2000

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alacant
    * ensenyament privat
    * transmissió de la propietat

ORDRE de 31 de gener de 2000, de la Conselleria de Cultura, Educació i Ciència, per la qual es modifica l'autorització a determinats centres docents privats per canvi de titularitat. [2000/F1525]
  
Vists els expedients incoats a instància dels representants dels titulars dels centres docents privats que s'arrepleguen en l'annex, en sol·licitud de la modificació de l'autorització, per canvi de titularitat.
  
En cada expedient s'ha aportat document on es fan constar la cessió i acceptació de la titularitat, així com la subrogació del nou titular en tots els drets i obligacions que el centre i la Conselleria d'Educació i Ciència hagen pogut contraure.
  
Els nous titulars declaren no trobar-se en cap dels supòsits indicats en l'article 21.2 de la Llei Orgànica Reguladora del Dret a l'Educació, que els impediria ser titulars de centres docents privats.
  
Els expedients han sigut tramitats per les direccions territorials corresponents, i estes, a la vista dels informes favorables de la Unitat d'Inspecció Educativa, eleven proposta favorable al que se sol·licita.
  
Vists el Reial Decret 332/1992, de 3 d'abril (BOE de 9 d'abril) sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13 de gener de 1997), sobre procediment per a sol·licitar l'accés, la renovació o modificació dels concerts educatius, i el Decret 115/1990, de 9 de juliol, del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV 24 de juliol).
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització, per canvi de titularitat, dels centres docents privats que s'indiquen en l'annex, en els termes que s'especifiquen.
  
Segon
  
En aplicació de l'article 47(7) del Text Refós de la Llei d'Hisenda Pública de la Generalitat Valenciana, el nou titular del centre que figura en l'annex com a concertat haurà de presentar davant la direcció territorial corresponent la següent documentació acreditativa d'estar al corrent de les seues obligacions tributàries i de Seguretat Social:
  
1. Certificació de la Tresoreria General de la Seguretat Social acreditativa de la inscripció de l'empresa en la Seguretat Social, amb expressió del nombre de treballadors donats d'alta.
  
2. Certificació actualitzada de l'administració de la Seguretat Social corresponent, acreditativa del fet que l'entitat titular es troba al corrent de les seues obligacions de Seguretat Social.
  
3. Certificació actualitzada de la delegació corresponent de l'Agència Estatal d'Administració Tributària, acreditativa del fet que l'entitat titular es troba al corrent de les seues obligacions tributàries davant la hisenda estatal.
  
4. Certificació actualitzada de la Conselleria d'Economia i Hisenda de la Generalitat Valenciana, acreditativa del fet que l'entitat titular es troba al corrent de les seues obligacions tributàries davant la hisenda autonòmica valenciana.
  
5. Últim rebut de l'Impost sobre Activitats Econòmiques, referent a l'epígraf corresponent a l'activitat d'ensenyament o, si no es disposa d'este, el document d'alta en el citat impost i epígraf. En cas d'haver-ne sigut declarat exempt, caldrà aportar la resolució emesa per l'òrgan corresponent on es reconega la mencionada exempció.
  
6. Fotocòpia compulsada del número d'identificació fiscal (NIF) o DNI.
  
Tercer
  
Una vegada emplenat el que disposa l'apartat segon i d'acord amb l'apartat 25 de l'Ordre de 23 de desembre de 1996, de la Conselleria de Cultura, Educació i Ciència, l'administració procedirà d'ofici a l'actualització del concert educatiu subscrit pel centre que en l'annex s'especifica com a concertat, i a introduir-ne les modificacions que per la mencionada ordre s'acorden. A este fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, que serà firmat pel director territorial i el nou titular del centre docent privat a què fa referència esta ordre.
  
Disposició addicional
  
La present ordre donarà lloc a les corresponents inscripcions de les modificacions de les autoritzacions en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 31 de gener de 2000
  
El conseller de Cultura, Educació i Ciència,
  
MANUEL TARANCÓN FANDOS
  
Annex
  
Centre concertat: San Juan de la Cruz.
  
Domicili: carrer del General Espartero, 6.
  
Localitat: Alacant.
  
Província: Alacant.
  
Codi: 71317895.
  
Anterior titular: Federico Juan de la Cruz Ivorra.
  
Nou titular: María Teresa Juan de la Cruz Severá (DNI 37654982Y).
  
Centre: Centre d'Educació Infantil San Jorge.
  
Domicili: avinguda del Doctor Rico, 15.
  
Localitat: Alacant.
  
Província: Alacant.
  
Codi: 69284811.
  
Anterior titular: Ciudad Infantil San Jorge, SC Particular.
  
Nou titular: Ciudad Infantil San Jorge, SL.